**Vedtekter for bruk og forvaltning av Modum kommunes kraftfond**

*Vedtatt av kommunestyret i sak 62/11. Godkjent av Fylkesmannen i Buskerud 29.9.2011*

**§1 Kraftfond - Hjemmel, kapital og avkastning**

Fondet består av de konsesjonsavgiftene som innbetales hvert år for kraftverkene i Modum:

Døvikfoss, Embretsfoss, Geithusfoss, Hellefoss, Kaggefoss (EB Kraftproduksjon as) og Ramfoss (Midt Nett Buskerud as) og fra eventuelle nye verk.

Som avkastning regnes:

* Årlige konsesjonsavgifter som blir innbetalt i medhold av konsesjonsvilkårene for kraftverkene i Modum
* Renter og annen avkastning av fondskapitalen

Fondets kapital var pr. 1.1.2011 kr 1 211 570. I april 2011 er kr 1 606 533 tillagt fondet ved avvikling av Modum næringsselskap as.

**§ 2 Formål**

Kraftfondet skal fortrinnsvis anvendes til utviklingstiltak innen næringslivet i Modum. Fondet kan også benyttes til kommunale tiltak. Prosjekter som bidrar til bedre sysselsettings-muligheter for unge bør prioriteres.

Det kan ikke gis støtte til sanering av gjeld eller til løpende drift av bedrifter og kommunen. Unntatt er her avlønning av tiltakskonsulent/næringssjef, som kan finansieres av fondet.

**§ 3 Støtteformer**

Støtte kan gis i form av lån. Videre vil det kunne stilles garanti for kommunale tiltak i den grad slike er gyldige garantiformål etter kommunelovens § 51, jf. departementets forskrifter om kommunal garantistillelse.

I tillegg kan det fra avkastningen gis tilskudd samt betinget lån. Midlene bør ikke nyttes til aksjetegning i private bedrifter. Dersom det tegnes kommunale aksjer, kan ikke dette utgjøre mer enn 30 % av aksjekapitalen i bedriften. Denne begrensningen gjelder ikke utviklingsselskap, utleiebygg o.l. som kommunen etablerer i samarbeid med private interessenter.

**§ 4 Støttevilkår**

Samlet finansiering fra fondet til private næringstiltak skal ikke overstige 50 % av det totale kapitalbehov for prosjektet. Ved prosjekter av særlig betydning for fondets prioriterte målgrupper og ved nyetableringer kan det gis inntil 75 % finansiering.

Søknad skal som hovedregel inneholde følgende:

* Eierskapsopplysninger
* Forretningsidé
* Markedsanalyse
* Investerings- og finansieringsplan
* Års- og langtidsbudsjetter

I tillegg bør bedriften/prosjektet ha opprettet kontakt eller avtale med bank.

**§ 5 Forholdet til internasjonale forpliktelser på statsstøtteområdet**

Bruken av fondet må være i samsvar med de internasjonale regelverk Norge har sluttet seg til på statsstøtteområdet. Regelverket om bagatellmessig støtte er nedfelt i Forskrift om unntak fra notifikasjonsplikt for offentlig støtte § 2 som henviser til kommisjonsforordning (EF) nr. 1998/2006 av 15. desember 2006.

Begrensning:
Maksimal bagatellmessig støtte (tilskudd og eventuelt subsidieelement i lån med nedsatt rente) må ligge innenfor en samlet grense på € 200 000 (omregnet i forhold til referansekurs fastsatt av ESA (EFTA Surveillance Authority)) til en og samme bedrift i en treårs periode. Bedriften som mottar støtte plikter å opplyse om bagatellmessig støtte bedriften har mottatt i de siste tre år.

Regelverket for bagatellmessig støtte får i utgangspunktet anvendelse på alle sektorer som omfattes av EØS-avtalen. Bagatellmessig støtte kan gis til små, mellomstore og store foretak. Det kan ikke gis bagatellmessig støtte til innkjøp av veifraktkjøretøy, til virksomheter i vanskeligheter, til eksportrettet virksomhet eller for å fremme innenlandske produkter på bekostning av importerte. Regelverket får anvendelse på både enkelttildelinger av støtte og støtteordninger.

**§ 6 Forvaltning**

Formannskapet er fondsstyre. Det er adgang til å delegere avgjørelsesmyndighet fra fondsstyret til administrasjonen innenfor nærmere gitte fullmaktsgrenser. Et mindretall kan anke fondsstyrets vedtak inn for kommunestyret.

Fondsmidlene plasseres på rentebærende konto slik at midlene er disponible til enhver tid. Renter og avdrag tilbakeføres til fondet. Annen plassering av midlene kan kun godtas dersom dette ikke er til hinder for at midlene kan disponeres til enhver tid.

Når det gjelder klageadgang, henvises det til rundskriv H-17/98.

**§ 7 Årsmelding**

Det skal legges fram en melding om fondets virksomhet for kommunestyret hvert år. Gjenpart av årsmeldingen skal sendes fylkesmannen og fylkeskommunen.

**§ 8 Godkjenning av vedtekter**

Vedtektene kan endres etter vedtak av kommunestyret. Vedtaket trenger godkjenning av fylkesmannen. Kopi av godkjente vedtekter sendes fylkeskommunen.

**Vurderingskriterier:**

Søknader til fondet vurderes ut fra følgende kriterier (formannskapssak 71/12):

1. Markedsvurdering/lokal nytte av tiltaket
2. Innovasjonsgrad
3. Økonomi
4. Potensiale for lokale arbeidsplasser
5. Risikovurdering

**Søknadsskjema – Modum kommunes kraftfond**

Søknaden bør inneholde vedlegg. Søknadsskjemaet benyttes som forside.
Søknader unntas offentlighet ihht. forvaltningsloven § 13.
Alle søknader avgjøres av formannskapet.



|  |  |
| --- | --- |
| Navn på søker: | Org.nr/Fnr. |
| Adresse:  |
| Telefonnr: | E-post: |

**Fondets formålsparagraf:**

*Kraftfondet skal fortrinnsvis anvendes til utviklingstiltak innen næringslivet i Modum.
Prosjekter som bidrar til bedre sysselsettingsmuligheter for unge bør prioriteres.*

**Resymé av prosjektidé med kostnadsoverslag** (bruk evt. vedlegg)**:**

|  |
| --- |
|  |
|  |
|  |
|  |
|  |
|  |

|  |  |
| --- | --- |
| **Søknadsbeløp:** | **Kontonr. for utbetaling:** |
| Søker har mottatt bagatellmessig støtte de siste tre år (se § 5): NEI JA. Hvis ja, utdyp:  |

|  |  |
| --- | --- |
| **Vedlegg:** | Vedlegg nr.  |
| Eierskapsopplysninger | **Søknader sendes:**Modum kommuneRådmannskontoretPb 383371 Vikersund |
| Forretningsidé |  |
| Markedsanalyse |  |
| Investerings- og finansieringsplan |  |
| Års- og langtidsbudsjetter |  |
| Bekreftelse fra bankforbindelse |  |

 Sted/dato:

 Signatur søker: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_